Κόκορας κοκκινιστός με χυλοπίτες
Κόκορας κοκκινιστός με αχνιστές χυλοπίτες, ζουμερή κατακόκκινη σάλτσα ντομάτας και φρεσκοτριμμένη μυζήθρα πασπαλισμένη από πάνω να δένει με την σάλτσα.
1 κόκορας περίπου 1.700 γρ., κομμένος σε 10 κομμάτια, 200 γρ. ξερά κρεμμύδια, σε ψιλά καρέ, 3 σκελίδες σκόρδου, ψιλοκομμένες (ή όσο σκόρδο μάς αρέσει), 900 γρ. ώριμες ντομάτες, ξεφλουδισμένες και κομμένες σε ψιλά καρέ, μαζί με το ζουμί τους, 1 φύλλο δάφνης, τα φύλλα από 1/4 μάτσο φρέσκο δυόσμο, ψιλοκομμένα, 400 ml σπιτικός ζωμός κότας, 100 γρ. μυζήθρα ξερή, τριμμένη, 200 γρ. χυλοπίτες, 100 ml ελαιόλαδο, αλάτι, πιπέρι φρεσκοτριμμένο
Για τον κόκορα κοκκινιστός με χυλοπίτες, ξεκινάμε αλατοπιπερώνοντας τον κόκορα.Σε μια μεγάλη κατσαρόλα ζεσταίνουμε τα 50 ml από το ελαιόλαδο σε μέτρια φωτιά και σοτάρουμε τον κόκορα για περίπου 5 λεπτά, μέχρι να ροδίσει από όλες τις πλευρές. Ρίχνουμε τα κρεμμύδια και το σκόρδο και συνεχίζουμε το σοτάρισμα για άλλα 3 λεπτά, μέχρι να μαλακώσουν ελαφρώς.Προσθέτουμε την ντομάτα και τη δάφνη, αλατοπιπερώνουμε και χαμηλώνουμε τη φωτιά. Σκεπάζουμε την κατσαρόλα με το καπάκι και σιγομαγειρεύουμε για περίπου 35 λεπτά ή μέχρι να μαλακώσει καλά το στήθος του κόκορα.Βγάζουμε προσεκτικά από την κατσαρόλα τα κομμάτια με το στήθος σε ένα σκεύος, ρίχνουμε το ζωμό, ανακατεύουμε και δυναμώνουμε τη φωτιά.Βράζουμε για 2 - 3 λεπτά, μέχρι να αρχίσουν τα υγρά να κοχλάζουν, και προσθέτουμε τις χυλοπίτες.Μετριάζουμε τη φωτιά και συνεχίζουμε το μαγείρεμα για περίπου άλλα 10 λεπτά, μέχρι να γίνουν τα ζυμαρικά και να απορροφήσουν τα περισσότερα υγρά και να μαλακώσουν και τα υπόλοιπα μέρη του κόκορα. (Το κρέας από το μπούτι χρειάζεται γύρω στα 10 - 15 λεπτά περισσότερο χρόνο μαγειρέματος για να μαλακώσει.)Προσθέτουμε τα κομμάτια με το στήθος κοτόπουλου, ανακατεύουμε απαλά να αναμειχθούν με τη σάλτσα και αποσύρουμε από τη φωτιά.Αφαιρούμε τη δάφνη, σκορπίζουμε το δυόσμο και το υπόλοιπο ελαιόλαδο και αφήνουμε το φαγητό να σταθεί για περίπου 10 λεπτά. Μοιράζουμε τον κόκορα με τις χυλοπίτες στα πιάτα, σκορπίζουμε τη μυζήθρα και σερβίρουμε.
Κόκορας,Ντομάτα,Χυλοπίτες